Onderhoude wat deur die dag gevoer word op die lug word later weer hier herhaal, vir die mense wat dit misgeloop het.
Vrydagaand versoeke is 'n jare lange instelling en een van die bekendste programme op die lug by Overvaal Stereo 96.1fm. Luisteraars kry die geleentheid om in te skakel, musiek te versoek en 'n boodskap regstreeks uit te saai.
Dit is 'n tydskrif program. Hier word die luisteraar gereed gemaak vir naweek wat voorlê. Die program het 'n ontspanne naweek aanslag met goeie tempo musiek, nuus, weer en allerlei lekker luister inhoud. In hierdie program poog die omroepers om jou Saterdag te skud. Hierdie program word om die beurt aangebied deur twee van die stasie se omroepers.
Ons program Saterdag middag kuier se naam sê dit als. Hier kuier die omroepers saam die luisteraars wat besig is om 'n vleisie te braai, kar te was of sommer net lekker te sit en kuier onder die lapa na die week se werk. Die program is gevul met Nuus en weer. Dit skop af met drie in 'n ry Klipwerf klanke en die tempo van die musiek is ook op die Saterdag gemik. Om ons luisteraars op hoogte te hou van Sport gebeure bied ons SPORT INSETSEL SAAM MET PIET DE JAGER om 15:00. Hier doen hy verslag oor die week se sport, dit wat nog voorlê vir die naweek en die gebeure waarna ons kan uitsien in die wêreld van sport in die komende week. Piet fokus ook op plaaslike sportsake in ons uitsaaigebied.
16:00 - 17:30: Die immergewilde TOP 20 word aangebied. Jy kan ook stem vir die Top20 deur te sms na 34961.
Die stasie se Sondag begin reeds net na middernag op 'n Saterdagaand. Ons poog om Sondae slegs gewyde musiek te speel en die program formaat bly dieselfde tot Sondag middernag. Ons staan 'n volle 24 uur af aan ons Godsdiens en gepaste musiek.